飞絮游丝舞作团,小楼春事又釭珊。 锦鳞青羽书难觅,宝唾珠啼迹未干。 蛱蝶芳魂花里瘦,蟾蜍清影月边寒。 嗟予苦乏如皋技,莫怪蛾眉一笑难。►
匿孤闻县幕,收骨有将军。 禁密趣烹客,心枯绝命文。 泪痕台北土,魂梦海东云。 劝进同时士,麒麟自纪勋。►
一气升腾宝鼎煎。相交水火,玉路飞铅。不能神定两团圆。隔若云泥,难契重玄。 切要澄心剿万缘。自然性命,混合归禅。